หลังจากพยายามหาร้านทานมื้อเที่ยงในตัวเมือง จ.อยุธยา วนไปมาหลายรอบ สุดท้ายก็มาลงตัวที่ร้านนี้ล่ะ ร้านนี้ถือว่าเป็นร้านอาหารเวียดนามเจ้าดังประจำจังหวัดเลยก็ว่าได้ โดยจะมีเมนูอาหารเวียดนามเป็นหลัก เสริมด้วยเมนูอาหารอีสานควบคู่กันไป วันนั้นที่ได้ลองชิมก็มี
- แหนมเนือง ; เมนูบังคับ ที่ต้องสั่งมาชิม แหนมเนืองร้านนี้ จุดเด่นน่าจะเป็นแผ่นแป้งที่เหนียวนุ่ม กำลังดี กับน้ำจิ้มที่กลมกล่อม อร่อยลงตัว
- กุ้งกระเบื้อง ; จานนี้แนะนำครับ กรอบ อร่อย ลงตัว คือดีงามมากๆ แต่ต้องรีบทานตอนเสริพมาใหม่ๆให้หมด เพราะถ้าปล่อยทิ้งให้เย็นจะเหนียวขึ้นครับ
- หมูยอเวียดนาม ; จานนี้ก็เด็ดครับ เหนียวนุ่ม เด้ง สู้ฟันดี ทานคู่กับน้ำจิ้ม Sea food ก็อร่อยเข้ากันดี
- ส้มตำไทย ;  จานนี้ก็อร่อยใช้ได้ตามมาตรฐานครับ 
ส่วนการบริการ วันนั้นโชคไม่ดี มีพ่อครัวมาทำงานแค่คนเดียวทำให้อาหารออกช้าไปนิด พนักงานบริการ ก็ดูงงงง พอให้หงุดหงิดใจบ้าง แต่ก็ไม่ถึงกับแย่อะไร  รวมๆแล้ว ก็ยังเป็นร้านที่น่าแวะไปทานครับ